मनोवार्ता

**मनोवार्ता** ( ) (, , , ) उत **मन की बात** इत्ययं कश्चन आकाशवाणीकार्यक्रमः वर्तते । तस्य कार्यक्रमस्य सूत्रधारः भारतगणराज्यस्य वर्तमानप्रधानमन्त्री नरेन्द्र मोदी अस्ति । तस्मिन् कार्यक्रमे आकाशवाणीमाध्यमेन श्रीनरेन्द्रः भारतीयान् उद्दिश्य मनोवार्ताः करोति  । तस्य कार्यक्रमस्य आरम्भः २०१४ तमस्य वर्षस्य अक्तूबर-मासस्य तृतीये (०३/१०/२०१४) दिनाङ्के अभवत् ।

## उद्देशः 
भारतगणराज्यस्य प्रधानमन्त्रिणः इच्छा आसीत् यत्, सः जनसामान्यं सम्बोद्ध्य स्वमनसः विचाराणां चर्चां कुर्यात् इति । अतः मासे एकवारं सः आकाशवाण्याः माध्यमेन भारतीयान् सम्बोधयति । अनेन देशसम्बद्धाः अनेके विषयाः प्रधानमन्त्रिणा जनानां सम्मुखं उपस्थापिताः भवन्ति । सर्वकारस्य प्रयत्नविषये जनानां ज्ञानं भवति च  ।

## किमर्थम् आकाशवाणी 
भारतदेशः विकासशीलदेशः वर्तते । अतः भारतगणराज्ये अनेकानि स्थलानि, ग्रामाः, प्रदेशाः च सन्ति, यत्र दूरदर्शनस्य आधिक्यं नास्ति । तथा च एकस्य संशोधनस्य आधारेण मन्यते यत्, आकाशवाण्याः विस्तारः आभारतं नवतिप्रतिशतं (९०%) वर्तते  इति । भारतगणराज्ये विद्यमानाः व्यक्तिगत-आकाशवाण्यः आकाशवाण्या प्रत्यायिताः यत्, ताः स्वाकाशवाण्यां मनोवार्तायाः प्रसारणं कर्तुं प्रभवन्ति इति । एवं प्रधानमन्त्रिणः मनोवार्तायाः लाभम् अधिकाधिकजनाः स्वीकर्तुं शक्नुयुः इति विचिन्त्य आकाशवाणीमाध्यमस्य चयनम् अभवत् । आकाशवाणी वार्तादूरदर्शनाय अपि प्रसारणस्य अधिकारान् अयच्छत् ।

## प्रसारणम् 
२०१४ तमस्य वर्षस्य अक्तूबर-मासस्य तृतीये (०३/१०/२०१४) दिनाङ्के "मनोवार्ता" उत 'मन की बात' कार्यक्रमस्य आरम्भः अभवत्  । ततः क्रमेण २/११/२०१४, १४/१२/२०१४, २७/१/२०१५, २२/०२/२०१५ दिनाङ्केषु मनोवार्ताकार्यक्रमस्य प्रसारणम् अभवत्  ।

## आर्थिकलाभः 
आकाशवाण्या मनोवार्ता-कार्यक्रमस्य यत् प्रसारणं भवति, तस्य प्रसारणस्य अधिकाराः आकाशवाण्या अन्येभ्यः वार्ताप्रसारणसंस्थाभ्यः अपि प्रदत्ताः । कार्यक्रमः २४० विभिन्नाभिः वार्ताप्रसारणसंस्थाभिः मनोवार्ता-कार्यक्रमः प्रसिद्धः भवति । मनोवार्ता-कार्यक्रमस्य प्राक् यानि विज्ञापनानि प्रकाश्यन्ते, तैः आकाशवाण्याः आये वृद्धिः अभवत् । प्रतिदशक्षणं द्विलक्षरूप्यकाणि विज्ञापनस्य मूल्यम् अस्ति । सामान्यतः आकाशवाण्यां ५०० तः १५०० रूप्यकाणि प्रतिदशक्षणं मूल्यं भवति । तस्मिन् मूल्ये प्रति कार्यक्रमं वृद्धिः भवति  ।

## प्रकरणानि 
## सम्बद्धाः लेखाः 
* भारतगणराज्यम्
* आकाशवाणी
* नरेन्द्र मोदी
* बराक ओबामा
* वस्तुसेवयोः करः (भारतम्)

## बाह्यसम्पर्कतन्तुः 
* http://www.narendramodi.in/mannkibaat/
* http://www.narendramodi.in/wp-content/plugins/html5-mp3-player-with-playlist/html5plus/html5full.php?id=4&iframe=1&rand=2
* http://www.ndtv.com/india-news/pm-modi-to-talk-exams-in-mann-ki-baat-invites-thoughts-from-students-teachers-738039
* http://pmindia.gov.in/en/tag/mann-ki-baat/
* http://pmindia.gov.in/en/news_updates/text-of-prime-ministers-mann-ki-baat-on-all-india-radio-2/
* http://pmindia.gov.in/en/news_updates/pm-announces-he-will-address-farmers-in-the-next-mann-ki-baat/
* http://newsonair.com/Mann-Ki-Baat-Part-IV.pdf 
* http://pmonradio.nic.in/
* http://www.narendramodi.in/mannkibaat/
* http://www.ndtv.com/india-news/pm-narendra-modi-on-mann-ki-baat-trust-your-pradhan-sevak-every-penny-of-black-money-will-be-brought-687855
* http://articles.economictimes.indiatimes.com/2015-02-21/news/59363215_1_mann-ki-baat-india-radio-big-advertisers 
* http://articles.economictimes.indiatimes.com/2014-12-13/news/57012133_1_drug-menace-prime-minister-narendra-modi-mann-ki-baat 

## उद्धरणम् 
वर्गः:आकाशवाणी

वर्गः:सारमञ्जूषा योजनीया‎
वर्गः:मोदिशासनम्